De talrige Arbeider over Hvaldyrene, hvormed Eschricht har beriget Selskabets Skrifter, 

 have ikke blot i mange Retninger forøget vor Kundskab til disse Dyr overmaade meget, 

 men det er vel endog neppe at tillægge dem formeget, naar man for en stor Deel giver 

 dem Æren for at have vakt den nu saa udbredte Interesse for Cetologien, hvilken denne 

 Videnskabsgreen skylder de overordentlige Fremskridt, den har gjort i det sidste Tiaar. 



Del er imidlertid langt fra, at de cetologiske Afliandlinger, som foreligge trykte og 

 færdige fra Eschrichts Haand , give et fuldstændigt Billede af Omfanget af vor afdøde Col- 

 legas Studier i denne Retning. Foruden dem havde han i Aarenes Løb fremdeles meddeelt 

 Videnskabernes Selskab mere eller mindre udførlige Beretninger om cetologiske Undersøgelser, 

 som til forskjellige Tider have beskjæftiget ham, men som synes ikke at være blevne ende- 

 ligt afsluttede, tildeels maaskee fordi han haabede endnu at kunne forøge det Materiale, 

 der stod til hans Raadighed, men som oftest dog vistnok fordi andre Arbeider, hvilke han 

 fandt det ønskeligt først at bringe frem for Offentligheden, atter og alter nødte ham til fore- 

 løbigt at lægge hine Undersøgelser tilside. 



Paa en eller to nær ere disse Beretninger end ikke blevne udtogsviis optagne 

 i Oversigterne over Selskabets Forhandlinger; kun Emnet, hvorom de dreiede sig, er 

 der med faa Ord angivet. Ifølge de derom indhentede Oplysninger synes det desværre 

 fremdeles, at Eschricht heller ikke har efterladt sig udkast til nogensomhelst af disse 

 Foredrag, end sige noget fuldstændigt udarbeidet Manuscript. Derimod havde han med 

 Selskabets Indvilgelse Tid efter anden ladet udføre en Deel af de Tavler, som vare 

 bestemte til at ledsage og oplyse de forskjellige Afhandlinger, som han havde foresat sig 

 at udgive; og ved hans pludselige uventede Død havde disse Tavler ikke blot staaet, til- 

 dels endog længe, færdigt tegnede paa Stenene, men en Deel Aftryk vare endog allerede tagne. 

 Da Tavlerne oprindeligt have været bestemte for flere særskilte Afhandlinger, der skulde oplyse 

 meget forskjellige Sider af Hvaldyrenes anatomiske Bygning, følger det af sig selv, at de 

 ikke kunne udgjøre noget sluttet Hele; de fremstille tværtimod meget forskjellige Organer 

 og Dele af Hvaldyr af de forskjelligste Grupper. Men de fremstille tillige for den største 

 Deel Gjenstande, som ere endnu ubekjendte eller dog kun utilstrækkehgt kjendte, og som 



